**OBRAZLOŽENJE FINANCIJSKOG PLANA HRVATSKIH AUTOCESTA ZA 2024. GODINU I PROJEKCIJA PLANA ZA 2025. I 2026. GODINU**

**UVOD**

Trgovačko društvo Hrvatske autoceste d.o.o. upravlja autocestama, gradi ih, rekonstruira i održava, osim onih autocesta kojima upravlja koncesionar prema odredbama Zakona o cestama. Hrvatske autoceste d.o.o. su u 100%-tnom vlasništvu Republike Hrvatske koja svoja prava u Skupštini Društva ostvaruje putem Vlade Republike Hrvatske.

Sukladno limitima (manjak/višak sredstava prema pravilima proračunskog računovodstva) za razdjel Ministarstva mora, prometa i infrastrukture, a temeljem Odluke Vlade Republike Hrvatske o proračunskom okviru za razdoblje 2024. – 2026., Financijskim planom odobravaju se ulaganja po pojedinim programima, a provedba projekata izgradnje, rekonstrukcije i održavanja uvjetovana je raspoloživim financijskim sredstvima.

**PRIHODI**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2022.** | **Plan 2023.** | **Plan 2024.** | **Plan 2025.** | **Plan 2026.** | **Indeks 2024./2023.** |
| PRIHODI POSLOVANJA | 432.566.773 | 487.616.741 | 518.169.600 | 577.821.584 | 538.677.772 | 106,3 |
| PRIHODI OD PRODAJE NEFINANCIJSKE IMOVINE | 0 | 0 | 0 | 0 | 0 |  |
| **UKUPNI PRIHODI** | **432.566.773** | **487.616.741** | **518.169.600** | **577.821.584** | **538.677.772** | **106,3** |

Ukupni planirani prihodi Hrvatskih autocesta d.o.o. u prijedlogu Financijskog plana za 2024. godinu iznose 518.169.600 eura. U ukupnim prihodima poslovanja Hrvatskih autocesta d.o.o. najveći dio odnosi se na prihod od naplate cestarine za 2024. godinu planiran u iznosu od 414.149.800 eura (Prihodi od pruženih usluga). Kapitalne pomoći iz proračuna – naknada od trošarina na energente uplaćuje se, sukladno čl. 94. Zakona o cestama, iz državnog proračuna na račun Hrvatskih autocesta d.o.o. i predstavlja sredstva kojima Republika Hrvatska financira izvlaštenje nekretnina, građenje i održavanje javnih cesta i povrate kredita kojima se financira građenje, a za 2024. godinu planirane su u iznosu od 56.000.000 eura. Prihod od sredstava iz EU fondova planiran je za 2024. godinu u ukupnom iznosu od 25.064.500 eura, od čega se 25.000.000 eura odnosi na uvođenje novog elektroničkog sustava naplate cestarine koje će se financirati sredstvima iz Mehanizma za oporavak i otpornost (Kapitalne pomoći temeljem prijenosa EU sredstava), a ostala sredstva odnose se na završetak projekta Crocodile 3 Croatia (64.500 eura, Kapitalne pomoći od institucija i tijela EU) u koji su uključeni svi upravitelji cesta u Republici Hrvatskoj, a u svrhu osiguranja koordiniranog upravljanja i kontrole prometa te postizanja usklađenosti inteligentnih transportnih sustava (ITS). Uvođenje elektroničkog sustava naplate cestarine planira se provesti u razdoblju od 2024. do 2026. godine za što je u 2025. godini osigurano 62.775.702 eura, a u 2026. godini 22.224.298 eura iz zajma u okviru Mehanizma za oporavak i otpornost.

Najznačajnija stavka prihoda od nefinancijske imovine odnosi se na prihod od gospodarenja cestovnim zemljištem planiran u visini od 14.247.000 eura i obuhvaća planiranu naknadu za korištenje cestovnog zemljišta, za obavljanje pratećih uslužnih djelatnosti te za osnivanje prava služnosti.

**RASHODI**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2022.** | **Plan 2023.** | **Plan 2024.** | **Plan 2025.** | **Plan 2026.** | **Indeks 2024./2023.** |
| RASHODI POSLOVANJA | 163.338.495 | 235.846.253 | 259.175.301 | 255.252.185 | 251.635.176 | 109,9 |
| RASHODI ZA NABAVU NEFINANCIJSKE IMOVINE | 102.678.670 | 124.938.728 | 153.994.255 | 207.644.000 | 175.563.000 | 123,3 |
| **UKUPNI RASHODI** | **266.017.165** | **360.784.981** | **413.169.556** | **462.896.185** | **427.198.176** | **114,5** |

Ukupni rashodi planirani za 2024. godinu iznose 413.169.556 eura, a čine ih rashodi poslovanja u iznosu od 259.175.301 euro i rashodi za nabavu nefinancijske imovine u iznosu od 153.994.255 eura.

Procjenjuje se da će rashodi poslovanja blago rasti radi porasta cijena roba i usluga na globalnom tržištu, posebno energenata kao i stalno prisutnog rasta stope inflacije. Sukladno Kolektivnom ugovoru korekcija osnovice plaće provodi se mjesečno prema promjeni (povećanju ili smanjenju) potrošačkih cijena u Republici Hrvatskoj temeljem objavljenih podataka Državnog zavoda za statistiku, a što utječe na rast rashoda za zaposlene. Rashodi poslovanja uključuju i troškove materijala i usluga potrebnih za redovno održavanje autoceste u ukupnom planiranom iznosu za 2024. godinu od 27.453.600 eura.

Rashodi poslovanja uz rashode za zaposlene i materijalne rashode održavanja i upravljanja uključuju i financijske rashode koji se najvećim dijelom odnose na kamate za primljene kredite i zajmove. Kamate po kreditima planirane za 2024. godinu u visini od 115.306.407 eura rastu u odnosu na prethodnu godinu radi isteka trogodišnjeg moratorija na otplatu kamata za euroobveznice, a što iznosi cca 20,7 milijuna eura godišnje.

Od ukupnih planiranih rashoda za nabavu nefinancijske imovine na Program građenja i izvanrednog održavanja odnosi se 148.942.000 eura, dok se 5.052.255 eura odnosi na izdatke za nabavu materijalne i nematerijalne imovine društva (radnih vozila i strojeva, IT opreme i licenci za računalne programe). Planirani rashod za izgradnju autocesta odnosi se na kapitalne projekte izgradnje autoceste A5 Beli Manastir – Osijek – Svilaj, dionica od granice Republike Mađarske do Belog Manastira, izgradnju obilaznice Novog Vinodolskog na pravcu autoceste A7, izgradnju dionice Lekenik – Sisak na pravcu Autoceste A11 te izgradnju čvorova Šibenik-Podi, Dugopolje i Raščane na pravcu autoceste A1, čvora Požega na autocesti A3, čvora Andrijevci na autocesti A5, čvora Orehovica na autocesti A6, čvora Matulji na autocesti A8 kao i ostale manje projekte na uređenju odmorišta, zidova za zaštitu od buke i drugo. U 2024. godini planiran je početak radova na implementaciji novog elektroničkog sustava za naplatu cestarine. Projekt će se financirati iz zajma u okviru EU Mehanizma za oporavak i otpornost u ukupnom iznosu odobrenih sredstava od 110.000.000 eura jer ispunjava kriterije za navedeno financiranje (digitalizacija, okolišni ciljevi), a obuhvatit će i autoceste pod upravljanjem koncesionara. Izgradnja autoceste A5 i autoceste A7 financira se iz kredita razvojnih i komercijalnih banaka, dok se izgradnja dionice Lekenik – Sisak financira iz vlastitih sredstava osiguranih refinanciranjem postojećeg dugoročnog kredita. U 2023. godini Hrvatske autoceste d.o.o. ugovorile su novo kreditno zaduženje za financiranje nastavka izgradnje autoceste A7 Križišće – Novi Vinodolski – Žuta Lokva i autoceste A1 Metković – most Pelješac – čvor Doli – Dubrovnik. U dijelu rashoda za izvanredno održavanje provoditi će se radovi sanacije kolničke konstrukcije i sanacije objekata (vijadukti, mostovi, nadvožnjaci) te će se nastaviti izvođenje horizontalne prometne signalizacije sukladno rješenjima iz prometnog elaborata unapređenja i povećanja sigurnosti prometa. Isto tako, u okviru izvanrednog održavanja su i sve aktivnosti koje se provode vezano uz sigurnost prometa na cestama kroz više projekata (sanacije potencijalno opasnih mjesta, zamjena promjenjive prometne signalizacije, završne aktivnosti vezane za rekonstrukciju sustava video nadzora i video detekcije i drugo). Ukupna vrijednost radova izvanrednog održavanja u 2024. godini planirana je u iznosu od 25.000.000 eura.

**UKUPNI VIŠAK/MANJAK**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2022.** | **Plan 2023.** | **Plan 2024.** | **Plan 2025.** | **Plan 2026.** | **Indeks 2024./2023.** |
| UKUPNI PRIHODI | 432.566.773 | 487.616.741 | 518.169.600 | 577.821.584 | 538.677.772 | 106,3 |
| UKUPNI RASHODI | 266.017.165 | 360.784.981 | 413.169.556 | 462.896.185 | 427.198.176 | 114,5 |
| **RAZLIKA - VIŠAK/MANJAK** | **166.549.608** | **126.831.760** | **105.000.044** | **114.925.399** | **111.479.596** | **82,8** |

Planirani prihodi i rashodi za 2024. godinu rezultiraju viškom u iznosu od 105.000.044 eura.

**RAČUN FINANCIRANJA**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2022.** | **Plan 2023.** | **Plan 2024.** | **Plan 2025.** | **Plan 2026.** | **Indeks 2024./2023.** |
| PRIMICI OD FINANCIJSKE IMOVINE I ZADUŽIVANJA | 33.851.155 | 1.584.915.146 | 39.727.000 | 43.200.000 | 80.667.000 | 2,5 |
| IZDACI ZA FINANCIJSKU IMOVINU I OTPLATE ZAJMOVA | 210.325.707 | 1.728.052.294 | 98.471.582 | 95.773.784 | 90.592.020 | 5,7 |
| **RAZLIKA PRIMITAKA I IZDATAKA** | **-176.474.553** | **-143.137.148** | **-58.744.582** | **-52.573.784** | **-9.925.020** | **41,0** |
| PRIJENOS SREDSTAVA IZ PRETHODNE GODINE | 150.993.405 | 141.068.461 | 124.763.073 | 171.018.535 | 233.370.150 | 88,4 |
| PRIJENOS SREDSTAVA U SLJEDEĆU GODINU | -141.068.460 | -124.763.073 | -171.018.535 | -233.370.150 | -334.924.726 | 137,1 |
| **NETO FINANCIRANJE** | **-166.549.608** | **-126.831.760** | **-105.000.044** | **-114.925.399** | **-111.479.596** | **82,8** |

Primici od zaduživanja realiziraju se sukcesivno, prema dinamici građevinskih radova na izgradnji dionice granica Republike Mađarske – Beli Manastir na autocesti A5 i dionice Selce – Novi Vinodolski na autocesti A7.

Izdaci za otplate glavnice primljenih kredita i zajmova za 2024. godinu iznose 98.471.582 eura,  95.773.784 eura u 2025. te 90.592.020 eura u 2026. godini iz čega je vidljiv pozitivan utjecaj provedenog refinanciranja tri Jumbo kredita u 2023. godini. Prije refinanciranja godišnja otplata glavnice po kreditima sve do 2030. godine iznosila je oko 270 milijuna eura godišnje što značajno utječe na likvidnost Društva, a provedeno refinanciranje omogućit će Društvu da iz vlastitog novčanog toka osigura sredstva za nova ulaganja u izgradnju autocesta u okvirnom iznosu od 714 milijuna eura.

Nakon podmirenja dospjelih obaveza proizašlih iz poslovnih, investicijskih i financijskih aktivnosti Društva, planirano stanje novca u banci i blagajni na kraju 2024. godine iznosi 171.018.535 eura. Raspoloživi novac iskoristit će se za nastavak investicijskog ciklusa u svrhu provođenja strategije razvitka javnih cesta te za podmirenje kreditnih obveza Društva.

**UKUPNE I DOSPJELE OBVEZE**

|  |  |  |
| --- | --- | --- |
|  | **Stanje obveza na dan 31.12.2022.** | **Stanje obveza na dan 30.06.2023.** |
| UKUPNE OBVEZE | 3.085.776.058 | 2.976.829.258 |
| DOSPJELE OBVEZE | 0 | 0 |

Na dan 31. prosinca 2022. godine stanje ukupnih obveza iznosi 3.085.776.058 eura, a dospjelih, nepodmirenih obaveza nije bilo.

Na dan 30. lipnja 2023. godine stanje ukupnih obveza iznosi 2.976.829.258 eura, a dospjelih, nepodmirenih obveza nije bilo.

**POSEBNI DIO**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2022.** | **Plan 2023.** | **Plan 2024.** | **Plan 2025.** | **Plan 2026.** | **Indeks 2024./2023.** |
| 007 HRVATSKE AUTOCESTE | 476.342.872 | 2.088.837.275 | 511.641.138 | 558.669.969 | 517.790.196 | 24,5 |

**7000 ADMINISTRATIVNO UPRAVLJANJE I OPREMANJE**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2022.** | **Plan 2023.** | **Plan 2024.** | **Plan 2025.** | **Plan 2026.** | **Indeks 2024./2023.** |
| 7000 | 101.803.686 | 121.516.212 | 121.467.549 | 119.044.088 | 115.847.117 | 100,0 |

**Cilj:** Ojačati učinkovitost poslovanja kroz optimizaciju rashoda poslovanja te ulaganjima u opremanje i informatizaciju.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj učinka** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Smanjenje vremena (u satima) potrebno za izvršenje radnih zadataka | Kroz obuku djelatnika uz korištenje nadograđenih informatičkih sustava očekuje se postići smanjenje vremena potrebnog za izvršenje radnih zadataka | Broj sati | 2,5 | Hrvatske autoceste d.o.o. | 1,0 | 1,0 | 1,0 |

**A700000 ADMINISTRACIJA I UPRAVLJANJE**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2022.** | **Plan 2023.** | **Plan 2024.** | **Plan 2025.** | **Plan 2026.** | **Indeks 2024./2023.** |
| A700000 | 98.995.349 | 117.052.214 | 116.415.294 | 117.279.088 | 113.727.117 | 99,5 |

Na ovoj su aktivnosti planirani rashodi neophodni za obavljanje redovne djelatnosti Društva, a obuhvaćaju rashode za zaposlene, materijalne rashode, financijske rashode i ostale rashode. U strukturi rashoda za 2024. godinu najveći dio odnosi se na rashode za zaposlene 74,1%, slijede materijalni rashodi s 21,2% te financijski (4,6%) i ostali rashodi (0,1%). Materijalni rashodi uključuju troškove energenata (električna energija i gorivo) i materijala za održavanje te troškove usluga za održavanje (usluge za održavanje vozila i opreme, telekomunikacijske usluge, komunalne usluge i naknade, intelektualne usluge, provizije kartičarskih kuća, usluge održavanje software-a, premije osiguranja imovine i radnika, naknade za ceste i tehničke preglede i drugo). Izračun rashoda za zaposlene temelji se na planiranom broju zaposlenih, povećanju s osnove minulog rada i usklađenju s indeksom potrošačkih cijena u Republici Hrvatskoj. Aktivnost se financira vlastitim sredstvima Društva.

**K700000 OPREMANJE**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2022.** | **Plan 2023.** | **Plan 2024.** | **Plan 2025.** | **Plan 2026.** | **Indeks 2024./2023.** |
| K700000 | 613.368 | 2.015.854 | 2.404.800 | 1.235.000 | 1.190.000 | 119,3 |

Na ovoj aktivnosti planirani su rashodi za nabavu nefinancijske imovine neophodne za obavljanje redovne djelatnosti Društva kao što je nabava poslužitelja, osobnih i prijenosnih računala, IP telefonskih uređaja, nadogradnja diskovnog prostora te oprema i strojevi potrebni za redovno održavanje autoceste (mobilni ublaživač udara, silosni posipači za kamion, snježni plugovi, signalna prikolica s LED panelom, samohodna kosilica za košnju visokih nasipa, kosilica za cestovne rubove, traktorski malčeri, radionički alati, motorni alati, akumulatorski alati i drugo). Aktivnost se financira vlastitim sredstvima Društva.

**K700001 INFORMATIZACIJA**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2022.** | **Plan 2023.** | **Plan 2024.** | **Plan 2025.** | **Plan 2026.** | **Indeks 2024./2023.** |
| K700001 | 507.162 | 1.202.997 | 665.800 | 530.000 | 930.000 | 55,3 |

Na ovoj aktivnosti planirani su rashodi za nabavu licenci za baze podataka, Microsoft licenci i drugih računalnih licenci te softverske nadogradnje. Aktivnost se financira vlastitim sredstvima Društva.

**K700002 OBNOVA VOZNOG PARKA**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2022.** | **Plan 2023.** | **Plan 2024.** | **Plan 2025.** | **Plan 2026.** | **Indeks 2024./2023.** |
| K700002 | 1.666.291 | 1.241.895 | 1.981.655 | 0 | 0 | 159,6 |

Na ovoj aktivnosti planirani su rashodi za nabavu cestarskih vozila, teretnog vozila s hidrauličnom nadogradnjom za zimsku službu i vatrogasnog vozila s cisternom potrebnih za redovno održavanje autoceste. Aktivnost se financira sredstvima Društva.

**7001 SERVISIRANJE UNUTARNJEG DUGA**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2022.** | **Plan 2023.** | **Plan 2024.** | **Plan 2025.** | **Plan 2026.** | **Indeks 2024./2023.** |
| 7001 | 151.688.562 | 1.746.566.807 | 158.518.589 | 151.489.110 | 150.284.381 | 9,1 |

**Cilj:** Pravovremena otplata dospjelih obveza po zaduživanju na domaćem tržištu kapitala.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj učinka** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Održivost unutarnjeg duga | Uredno servisiranje obveza po zaduživanju na domaćem tržištu kapitala | % | 100,0 | Hrvatske autoceste d.o.o. | 100,0 | 100,0 | 100,0 |

**A700001 ZAJMOVI OD TUZEMNIH BANAKA I OSTALIH FINANCIJSKIH INSTITUCIJA U JAVNOM SEKTORU**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2022.** | **Plan 2023.** | **Plan 2024.** | **Plan 2025.** | **Plan 2026.** | **Indeks 2024./2023.** |
| A700001 | 9.290.158 | 121.000.436 | 41.498.389 | 43.626.649 | 43.035.433 | 34,3 |

Rashodi i izdaci po ovoj osnovi (za kamate i glavnice) odnose se na obveze proistekle temeljem sklopljenih ugovora s bankama u javnom sektoru za financiranje izgradnje autocesta. Aktivnost se financira vlastitim sredstvima Društva.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Izvršenje obveza prema ugovorenim rokovima | Pravovremeno izvršenje ugovorenih obveza | % | 100,0 | Hrvatske autoceste d.o.o. | 100,0 | 100,0 | 100,0 |

**A700002 ZAJMOVI OD TUZEMNIH BANAKA I OSTALIH FINANCIJSKIH INSTITUCIJA IZVAN JAVNOG SEKTORA**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2022.** | **Plan 2023.** | **Plan 2024.** | **Plan 2025.** | **Plan 2026.** | **Indeks 2024./2023.** |
| A700002 | 142.398.405 | 1.625.566.371 | 117.020.200 | 107.862.461 | 107.248.948 | 7,2 |

Rashodi i izdaci po ovoj osnovi (za kamate i glavnice) odnose se na obveze proistekle temeljem sklopljenih ugovora s bankama izvan javnog sektora za financiranje izgradnje autocesta. Aktivnost se financira vlastitim sredstvima Društva.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Izvršenje obveza prema ugovorenim rokovima | Pravovremeno izvršenje ugovorenih obveza | % | 100,0 | Hrvatske autoceste d.o.o | 100,0 | 100,0 | 100,0 |

**7002 SERVISIRANJE VANJSKOG DUGA**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2022.** | **Plan 2023.** | **Plan 2024.** | **Plan 2025.** | **Plan 2026.** | **Indeks 2024./2023.** |
| 7002 | 98.810.671 | 73.732.831 | 55.259.400 | 53.970.981 | 49.118.398 | 74,9 |

**Cilj:** Cilj programa je pravovremena otplata dospjelih obveza po zaduživanju na stranom tržištu kapitala.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj učinka** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Održivost vanjskog duga | Uredno servisiranje obveza po zaduživanju na stranom tržištu kapitala | % | 100,0 | Hrvatske autoceste d.o.o. | 100,0 | 100,0 | 100,0 |

**A700003 ZAJMOVI OD INOZEMNIH BANAKA I OSTALIH FINANCIJSKIH INSTITUCIJA U JAVNOM SEKTORU**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2022.** | **Plan 2023.** | **Plan 2024.** | **Plan 2025.** | **Plan 2026.** | **Indeks 2024./2023.** |
| A700003 | 46.406.821 | 55.973.293 | 55.259.400 | 53.970.981 | 49.118.398 | 98,7 |

Rashodi i izdaci po ovoj osnovi (za kamate i glavnice) odnose se na obveze proistekle temeljem sklopljenih ugovora s bankama u javnom sektoru za financiranje izgradnje autocesta. Aktivnost se financira vlastitim sredstvima Društva.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Izvršenje obveza prema ugovorenim rokovima | Pravovremeno izvršenje ugovorenih obveza | % | 100,0 | Hrvatske autoceste d.o.o. | 100,0 | 100,0 | 100,0 |

**7003 PROGRAM GRAĐENJA I IZVANREDNOG ODRŽAVANJA AUTOCESTA**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2022.** | **Plan 2023.** | **Plan 2024.** | **Plan 2025.** | **Plan 2026.** | **Indeks 2024./2023.** |
| 7003 | 99.870.333 | 120.474.730 | 148.942.000 | 205.879.000 | 173.443.000 | 123,6 |

**Cilj:** Razvoj cestovnog sektora u funkciji općeg gospodarskog napretka države.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj učinka** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Povećanje broja novoizgrađenih kilometara autoceste i kontinuirano održavanje kolničke konstrukcije autoceste radi povećanja sigurnosti u odvijanju cestovnog prometa | Izgrađenost mreže autocesta i održavanje autocesta na način da se očuvaju njezina temeljna svojstva | km | 37,0 | Godišnje izvješće Ministarstva mora, prometa i infrastrukture | 69,0 | 55,6 | 39,9 |

**K700003 GRAĐENJE AUTOCESTA**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2022.** | **Plan 2023.** | **Plan 2024.** | **Plan 2025.** | **Plan 2026.** | **Indeks 2024./2023.** |
| K700003 | 56.397.174 | 61.381.855 | 123.942.000 | 180.879.000 | 148.443.000 | 201,9 |

Planiranje izgradnje i održavanja autocesta, uređeno je Zakonom o cestama i provodi se kroz sljedeće programsko planske dokumente:

-       dugoročno, kroz Strategiju razvitka javnih cesta koju donosi Hrvatski sabor sukladno članku 18. Zakona,

-       srednjoročno, kroz četverogodišnje Programe građenja i održavanja javnih cesta koje donosi Vlada Republike Hrvatske sukladno članku 21. Zakona,

-       godišnje, kroz godišnje Planove građenja i održavanja autocesta koje donose Hrvatske autoceste d.o.o. uz suglasnost Vlade Republike Hrvatske sukladno članku 22. Zakona.

Izvori sredstava za financiranje poslovnih aktivnosti Hrvatskih autocesta d.o.o. utvrđeni su člankom 86. Zakona, dok su naknade za financiranje građenja i održavanja autocesta propisane člankom 91. Zakona.

Planom građenja Hrvatskih autocesta d.o.o. predviđen je nastavak investicijskog ciklusa započetog ranijih godina i nova investicijska ulaganja u autoceste. Planom za 2024. godinu obuhvaćene su aktivnosti izvlaštenja zemljišta, izmještanja instalacija, projektiranja, građenja i nadzora u ukupnom iznosu od 123.942.000 eura. Izvori financiranja planiranih investicija u izgradnju su krediti razvojnih banaka u iznosu od 39.727.000 eura (32,1%), vlastita sredstva u iznosu od 48.150.500 eura (38,8%), bespovratna sredstva iz EU fondova u iznosu od 25.000.000 euro (20,2%) i naknada iz trošarina na energente u iznosu od 11.064.500 eura (8,9%). Glavnina ulaganja u izgradnju autocesta u razdoblju 2024. – 2026. godina odnosi se na kapitalni projekt nastavka izgradnje Autoceste A5 Granica Republike Mađarske – Beli Manastir – Osijek – Svilaj,  Autoceste A7 Rupa – Rijeka – Žuta Lokva i Autoceste A11 Zagreb – Sisak, dok manji dio ulaganja obuhvaća ostale projekte koji se prenose iz prethodnih godina, a odnose se na izgradnju čvorova, uređenje odmorišta, zidove za zaštitu od buke, kao i projekte koji se u manjem obujmu planiraju započeti u 2024. i narednim godinama.

Ciljane vrijednosti novoizgrađenih kilometara autocesta odnose se na sljedeće projekte: u 2024. godini u promet će se pustiti 11 kilometara na Autocesti A11, dionica Lekenik – Sisak, u 2025. godini u promet se planira pustiti 5 kilometara na Autocesti A5, dionica granica Republike Mađarske – Beli Manastir i 0,6 kilometara na Autocesti A8 (dogradnja na puni profil autoceste (izgradnja drugog kolnika autoceste sa čvorom za Opatiju) dok će se u 2026. godinu za promet otvoriti 9,8 kilometara na Autocesti A7 (obilaznica Novog Vinodolskog). Polazna vrijednost odnosi se na 2023. godinu u kojoj nije predviđeno puštanje u promet novoizgrađenih kilometara autoceste.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Broj kilometara novoizgrađenih autocesta | Novoizgrađeni kilometri autoceste | Broj kilometara | 0,0 | Godišnje izvješće Ministarstva mora, prometa i infrastrukture | 11,0 | 5,6 | 9,8 |

**K700004 IZVANREDNO - INVESTICIJSKO ODRŽAVANJE**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2022.** | **Plan 2023.** | **Plan 2024.** | **Plan 2025.** | **Plan 2026.** | **Indeks 2024./2023.** |
| K700004 | 43.473.159 | 59.092.875 | 25.000.000 | 25.000.000 | 25.000.000 | 42,3 |

Radovi izvanrednog održavanja provode se u skladu s Pravilnikom o održavanju cesta.

Planom izvanrednog održavanja u 2024. godini planirani su radovi u ukupnom iznosu od 25.000.000 eura za što su izvori financiranja naknada iz trošarina na energente u iznosu od 24.935.500 eura (99,7%) i bespovratna sredstva EU fondova u iznosu od 64.500 eura (0,3%).

Planirani radovi izvanrednog održavanja obuhvaćaju  obnovu i rekonstrukciju kolničke konstrukcije te pripadajućih objekata mostova, nadvožnjaka, vijadukata, radove na sanacijama usjeka, sustava odvodnje, prometne opreme i signalizacije, radove na objektima centara za održavanje i kontrolu prometa, pratećim uslužnim objektima i slično, a sve u cilju produljenja vijeka trajanja imovine i poboljšanja pojedinih dijelova cesta bez izmjene njezinih tehničkih elemenata, osiguranja sigurnosti, stabilnosti i trajnosti ceste i cestovnih objekata te poboljšanja kvalitete i sigurnosti cestovnog prometa.

Radovi izvanrednog održavanja izvode se povremeno, a njihov opseg vezan je za stupanj dotrajalosti ili oštećenja ceste.

Ciljane vrijednosti odnose se na radove sustavne sanacije kolničke konstrukcije (asfaltni zastor) u punom profilu (zaustavna, vozna i preticajna traka) na autocesti A3 i A4, a u 2024. godini 30 kilometara odnosi se na sanaciju kolničke konstrukcije na autocesti A3 te 28 kilometara na autocesti A4.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Broj kilometara investicijski održavanih autocesta | Broj kilometara sanirane kolničke konstrukcije (asfaltnog zastora) i pripadajuće opereme | Broj kilometara | 37,0 | Godišnje izvješće Ministarstva mora, prometa i infrastrukture | 58,0 | 50,0 | 30,0 |

**7004 PROGRAM REDOVNOG ODRŽAVANJA**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2022.** | **Plan 2023.** | **Plan 2024.** | **Plan 2025.** | **Plan 2026.** | **Indeks 2024./2023.** |
| 7004 | 24.169.619 | 26.546.695 | 27.453.600 | 28.286.790 | 29.097.300 | 103,4 |

**Cilj:** Održavanje ceste prohodnom i sigurnom za prometovanje.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj učinka** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Osiguravanje prohodnosti i sigurnosti autoceste na proširenoj mreži autocesta | Provjeravanje stanja svih dijelova ceste i izvođenje radova kojima se osigurava tražena razina funkcionalnosti ceste s pripadajućom opremom | Km | 1140,1 | Ministarstvo mora, prometa i infrastrukture | 1151,1 | 1156,7 | 1166,5 |

**A700005 REDOVNO ODRŽAVANJE**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2022.** | **Plan 2023.** | **Plan 2024.** | **Plan 2025.** | **Plan 2026.** | **Indeks 2024./2023.** |
| A700005 | 24.169.619 | 26.546.695 | 27.453.600 | 28.286.790 | 29.097.300 | 103,4 |

Radovi redovnog održavanja autocesta provode se i predviđaju u skladu s Pravilnikom o održavanju cesta i Standardom redovnog održavanja autocesta.

Redovno održavanje podrazumijeva sljedeće aktivnosti: nadzor i pregled cesta i objekata, redovito održavanje prometnih površina, redovito održavanje bankina, redovito održavanje pokosa, redovito održavanje sustava odvodnje, redovito održavanje prometne signalizacije i opreme, redovito održavanje cestovnih naprava i uređaja, redovito održavanje vegetacije, osiguranje preglednosti, čišćenje ceste, redovito održavanje cestovnih objekata, interventne radove i radove zimske službe.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Prohodnost i sigurnost autoceste na proširenoj mreži autocesta | Osiguravanje sigurnog i neometanog prolaska autocestom vršenjem radova redovnog održavanja propisanih Standardom i pravilima prometne struke | Km | 1140,1 | Ministarstvo mora, prometa i infrastrukture | 1151,1 | 1156,7 | 1166,5 |